CELEX: 62012CN0409
Language: fi
Date: 2012-09-06 00:00:00
Title: Asia C-409/12: Ennakkoratkaisupyyntö, jonka Oberster Patent- und Markensenat (Itävalta) on esittänyt 6.9.2012 — Backaldrin Österreich The Kornspitz Company GmbH v. Pfahnl Backmittel GmbH

22.12.2012   
            
            
               FI
            
            
               Euroopan unionin virallinen lehti
            
            
               C 399/9
            
         Ennakkoratkaisupyyntö, jonka Oberster Patent- und Markensenat (Itävalta) on esittänyt 6.9.2012 — Backaldrin Österreich The Kornspitz Company GmbH v. Pfahnl Backmittel GmbH
   (Asia C-409/12)
   2012/C 399/14
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Oberster Patent- und Markensenat
   
      Pääasian asianosaiset
   
   
      Valittaja: Backaldrin Österreich The Kornspitz Company GmbH
   
      Vastapuoli: Pfahnl Backmittel GmbH
   
      Ennakkoratkaisukysymykset
   
   
               1)
            
            
               Onko tavaramerkistä tullut direktiivin 2008/95/EY (1) 12 artiklan 2 kohdan a alakohdassa tarkoitettu ”tavarasta tai palvelusta yleisesti käytetty nimitys”, kun
               
                           a)
                        
                        
                           kauppiaat tosin tietävät, että kyse on alkuperää koskevasta merkinnästä, mutta ne eivät yleensä ilmoita sitä loppukäyttäjille, ja
                        
                     
                           b)
                        
                        
                           loppukäyttäjät eivät pidä tavaramerkkiä (muun muassa) tästä syystä enää alkuperää koskevana merkintänä, vaan niistä tavaroista tai palveluista yleisesti käytettynä nimityksenä, joita varten tavaramerkki on rekisteröity.
                        
                     
         
               2)
            
            
               Onko jo silloin kyse direktiivin 2008/95/EY 12 artiklan 2 kohdan a alakohdassa tarkoitetusta ”toimimatta jättämisestä”, kun tavaramerkin haltija ei toimi, vaikka kauppiaat eivät ilmoita asiakkailleen, että on kyse rekisteröidystä tavaramerkistä?
            
         
               3)
            
            
               Onko tavaramerkki, josta on sen haltijan toiminnan tai toimimatta jättämisen vuoksi tullut loppukäyttäjien, mutta ei kauppiaiden kannalta yleisesti käytetty nimitys, julistettava menetetyksi silloin ja vain silloin, kun loppukäyttäjien on käytettävä nimitystä, koska sille ei ole vaihtoehtoja?
            
         
      (1)  Jäsenvaltioiden tavaramerkkilainsäädännön lähentämisestä 22.10.2008 annettu Euroopan parlamentin ja neuvoston direktiivi 2008/95/EY (kodifioitu toisinto), EUVL L 299, s. 25.